**Előterjesztés**

**Tevel Község Önkormányzat Képviselő-testületének 2016. szeptember 26-án tartandó ülés**

**5. napirendi pontjához**

**Tárgy:** Javaslat Tevel Község Önkormányzata Képviselő-testületének egészségügyi alapellátás körzeteinek meghatározásáról szóló önkormányzati rendelt megalkotásának előkészítése

**Előadó:** Héri Lászlóné polgármester

**Előterjesztést készítette**: Budainé Szomolai Csilla aljegyző

**Tisztelt Képviselő-testület!**

Az egészségügyi alapellátásról szóló 2015. évi CXXIII. törvény meghatározza a települési önkormányzat feladatait az egészségügyi alapellátás körében, valamint a települési önkormányzat képviselő-testületének rendeletalkotási kötelezettségét az egészségügyi alapellátások körzeteinek kialakításáról.

***5. §****(1) A települési önkormányzat az egészségügyi alapellátás körében gondoskodik:*

*a) a háziorvosi, házi gyermekorvosi ellátásról,*

*b) a fogorvosi alapellátásról,*

*c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,*

*d) a védőnői ellátásról, és*

*e) az iskola-egészségügyi ellátásról.*

*(2) Az alapellátás nyújtását érintő jogviszony megváltoztatásáról szóló döntésének meghozatala során a települési önkormányzat kikéri az alapellátást végző orvos, illetve védőnő véleményét.*

***6. §****(1) A települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit. Több településre is kiterjedő ellátás esetén a körzet székhelyét az érintett települési önkormányzatok erre irányuló megállapodásban határozzák meg.*

*(2) Az (1) bekezdés szerinti körzetek megállapítása és kialakítása során ki kell kérni az alapellátásért felelős országos módszertani intézet véleményét is.*

A jelenleg is működő körzetekről elkészítettem a rendelet tervezetet, melynek elfogadását – az ellátást végzők, illetve az alapellátásért felelős országos módszertani intézet véleményének kikérését követően –lehet kezdeményezni.

**Kérem a Tisztelt Képviselő-testületet, hogy az előterjesztést megvitatni szíveskedjen!**

**Határozati javaslat:**

Javaslat Tevel Község Önkormányzata Képviselő-testületének egészségügyi alapellátás körzeteinek meghatározásáról szóló önkormányzati rendelt megalkotásának előkészítése

Tevel Község Önkormányzat Képviselő-testülete:

1.) az előterjesztés szerinti tartalommal a rendelet tervezetet véleményezésre megküldeni javasolja az országos módszertani intézet (Nemzeti Egészségfejlesztési Intézet 1096 Budapest, Nagyvárad tér 2.) részére.

2.) felkéri a polgármestert hogy a vélemény megérkezését követően a véleményezett rendelet tervezetet a soron következő ülésre, elfogadásra terjessze elő.

Felelős: Héri Lászlóné polgármester

Határidő: a) véleményezésre megküldés azonnal,

 b) véleményezett rendelet tervezet megérkezését követő testületi ülés.

Tevel, 2016. szeptember 14.

 **Héri Lászlóné s.k.**

 **polgármester**

***Rendelet-tervezet!***

**Tevel Község Önkormányzata Képviselő-testületének**

**…../2016. (……..) önkormányzati rendelete**

**az egészségügyi alapellátás körzeteiről**

Tevel Község Önkormányzata  Képviselő - testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró Nemzeti Egészségfejlesztési Intézet véleményének kikérésével a következőket rendeli el:

**I. A rendelet hatálya**

**1. §**

A rendelet hatálya kiterjed Tevel község közigazgatási területén területi ellátási kötelezettséggel működő háziorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra.

**II. Az alapellátás körzetei**

**1. A háziorvosi körzet, gyermekorvosi ellátás**

**2. §**

1) A Képviselő-testület a község közigazgatási területén egy területi ellátási kötelezettséggel működő vegyes háziorvosi körzetet működtet, amely a község teljes közigazgatási területét magában foglalja. A háziorvosi praxis ellátási területe Tevel  község közigazgatási területére is kiterjed.

(2) Az (1) bekezdésben meghatározott önkormányzati  megüresedett  önálló háziorvosi  körzetben a  tevékenységet  tartós helyettesítéssel  az  önkormányzattal ellátási szerződést kötött vállalkozó háziorvos látja el.

(3) A háziorvosi szolgálat szakápolója az önkormányzat alkalmazásában áll.

(4) A körzet székhelye: 7181 Tevel, Fő utca 302/2.

(5) A háziorvosi és gyermekorvosi feladatellátás a 7181 Tevel, Fő utca 302/2. orvosi rendelőben történik.

**2. A fogorvosi körzet**

**3. §**

(1)A fogorvosi ellátás és az iskolafogászat vonatkozásában Tevel közigazgatási területe egy fogorvosi körzetet alkot.

(2) Az (1) bekezdésben meghatározott feladatot az  önkormányzattal ellátási szerződést kötött vállalkozó fogorvos látja el.

(3) A körzet székhelye és feladatellátás 7181 Tevel, Fő utca 302/1. címen, a fogászati rendelőben történik.

**3. A védőnői ellátás körzetei**

**4. §**

(1) A területi védőnői szolgálat ellátási területe Tevel, Závod és Lengyel  község teljes közigazgatási területére kiterjed.

(2) A védőnő iskola- és ifjúság-egészségügyi feladat ellátási területe a Teveli Általános Iskola nevelési-oktatási intézményre terjed ki. .

(3) A védőnői szolgálat ellátási területén a védőnői tevékenységet Tevel  Község Önkormányzat alkalmazásában álló védőnő látja el.

(4) A szolgálat székhelye: 7181 Tevel, Fő utca 302/2.

**4. Iskola-egészségügyi ellátás**

**5. §**

Az iskola-és ifjúság-egészségügyi feladatok ellátása a háziorvos és védőnő együttes szolgáltatásából áll, melyet az önkormányzat a Teveli  Általános Iskola tanulói, valamint az  óvodai nevelésben részesülő gyermekek részére biztosít.

**5. Az alapellátáshoz kapcsolódó orvosi ügyeleti ellátások**

**6. §**

(1) Az alapellátáshoz kapcsolódó központi háziorvosi ügyeleti ellátásról az önkormányzat a „BZS” Egészségügyi Szolgáltató Betéti Társasággal kötött egészségügyi ellátási szerződés útján gondoskodik.

(2) Az ügyeleti ellátás székhelye: 7150 Bonyhád, Bajcsy Zs. u.25.

**III. Záró rendelkezések**

**7. §**

1. Jelen rendelet ……………… lép hatályba.

(2) A rendelet kihirdetéséről az SZMSZ-ben meghatározottak szerint a Teveli Közös Önkormányzati Hivatal Teveli Irodájának hirdetőtábláján történő kifüggesztése útján az aljegyző gondoskodik.

 **Héri Lászlóné Budainé Szomolai Csilla**

 **polgármester aljegyző**

Kihirdetési záradék:

Jelen rendelet …………napján kihirdetésre került.

**Budainé Szomolai Csilla**

**aljegyző**